Svenske Greta Thunberg er blevet det internationale ansigt på det klimaoprør, unge er nødt til at gennemføre for at få de gamle politikere til at tage truslen fra klimaforandringerne alvorligt.

Den 16-årige pige er indstillet til Nobels fredspris, har talt i FN og er hyldet i EU for sine forsøg på at råbe regeringer og beslutningstagere verden over op.

Og hun har naturligvis travlt som taler til begivenheder, der sætter fokus på de meget store problemer, menneskeheden står overfor inden for få årtier, hvis det ikke lykkes at gøre noget ved udslippene af CO2.